**Գրիսելդա Ալվարես** (իսպ.՝ Griselda Álvarez, ապրիլի 5, 1913(1913-04-05), Գվադալախարա, Մեքսիկայի Միացյալ Նահանգներ - մարտի 26, 2009(2009-03-26), Մեխիկո, Մեքսիկայի Միացյալ Նահանգներ), մեքսիկացի ուսուցիչ, գրող, քաղաքական գործիչ, առաջին մեքսիկացի կինը, ով ընտրվել է նահանգապետի պաշտոնում։ Կոլիմա նահանգը ղեկավարել է 1979-1985 թվականներին։

Կենսագրություն
--------------

Գրիսելդա Ալվարեսը ծնվել է Խալիսկո նահանգի Գվադալախարա քաղաքում, որտեղ նրա ընտանիքը հաստատվել էր Կոլիմա հրաբուխի կատաղի ժայթքումից հետո։ Ժայթքումն սկսվել էր 1913 թվականի հունվարի 20-ին և շարունակվել չորս օր։ Գրիսելդան ծնվել է Միգել Ալվարես Գարսիայի և Մարիա Դոլորես Դվադալուպե Էուժենիա Պոնցե դե Լեոնի ընտանիքում, որը Կոլիմայի նշանավոր ընտանիքներից էր։ Հայրը եղել է մեքսիկական բանակի զինվոր, այնուհետև 1919-1923 թվականներին ղեկավարել է Կոլիմա նահանգը։ Գրիսելդայի պապը՝ գեներալ Մանուել Ալվարեսը, եղել է Սահմանադրական կոնգրեսի պատվիրակ և 1826 թվականին Կոլիմայում եղել է բարձրաստիճան անձ։ 1857 թվականին, երբ Կոլիման դարձել է նահանգ, Մանուել Ալվարեսը եղել է առաջին նահանգապետը։ 
Գրիսելդան սովորել է Մեքսիկայի ազգային ինքնավար համալսարանի փիլիսոփայության և գրականության ֆակուլտետում։ Աշխատանքային գործունեությունն սկսել է որպես բանաստեղծ և գրող։

Ստեղծագործելուն զուգահեռ աշխատել է որպես ուսուցիչ, այնուհետև ներգարվվել է հանրային ծառայության մեջ։ Չհրաժարվելով ուսուցչի աշխատանքից՝ հասարակական ոլորտում պաշտոն է զբաղեցրել կրթության վարչությունում, եղել է կամավորական ծառայությունների դաշնային սոցիալական ապահովության ինստիտուտի տնօրեն,
1976-1979 թվականներին՝ Խալիսկո նահանգի սենատոր, 1979-1985 թվականներին՝ Կոլիմայի նահագապետ։ Որպես նահանգապետ նրա նպատակն է եղել «*educar para progresar*» (Կրթել հանուն առաջընթացի)։ Հանուն առաջընթացի աշխատելուն զուգընթաց, նա հիմնադրել է տարբեր կազմակերպություններ, ինչպիսիք են՝ «Ուշադրություն կանանց կենտրոնը», Մեքսիկացի կանանց դաշինքը, Սոցիալական բարեկեցության մեքսիակական ընկերակցությունը։ Նա նաև ծառայել է իր քաղաքական կուսակցությանը՝ Ինստիտուցիոնալ հեղափոխական կուսակցությանը, 1978 թվականից եղել է ազգային գաղափարախոսության հանձնախմբի անդամ, 1994 թվականից Ազգային գործադիր կոմիտեի պատվո և արդարադատության ազգային հանձնաժողովի կոմիտեի անդամ, ինչպես նաև բազմաթիվ այլ կոմիտեների և խորհրդակցական խմբերի անդամ։

Երկեր
-----

* Cementerio de Pájaros 1956
* Dos cantos 1959
* Desierta compañía 1961
* Letanía erótica para la paz 1963
* La sombra niña 1965
* Anatomía superficial 1967
* Estación sin nombre 1972

Գրականություն
-------------

* Diccionario Porrúa de historia, biografía y geografía de México, 4v. México, Porrúa, 1995, t. 1.
* Enciclopedia de México en CD ROM, Dataconsult, 1999, Disco 1.
* Musacchio, Humberto, Diccionario enciclopédico de México, 4v. Colombia, Andrés León ed,, 1990, t. 1.

Ծանոթագրություններ
------------------

**Lua error in Մոդուլ:Քույրհղումներ at line 164: attempt to concatenate local 'value' (a nil value).**

1. 1 2 3 4  Griselda Álvarez (իսպ.)
2. 1 2
3. 1 2  «eMujeres :: Mujeres y hombres, mismos derechos, mismas oportunidades». Արխիվացված է օրիգինալից 2008 թ․ մայիսի 3-ին. Վերցված է 2016 թ․ նոյեմբերի 28-ին.
4. ↑  «Distant Image of Colima Volcano, State of Jalisco, Mexico». Արխիվացված է օրիգինալից 2008 թ․ ապրիլի 8-ին. Վերցված է 2016 թ․ նոյեմբերի 28-ին.
5. ↑  *Enciclopedia de México* on CD ROM, Dataconsult S.A. de C.V. 1999, Disk 1
6. ↑  Musacchio, Humberto, *Diccionario enciclopédico de México*, 4v. Colombia, Andrés León Editor, 1990, t. 1

|  |  |  |
| --- | --- | --- |
| **Նախորդող**Արտուրո Նորիեգա Պիսանո | **Կոլիմայի նահանգապետ Գրիսելդա Ալվարես**1979-1985 | **Հաջորդող**Էլիաս Սամորա Վերդուսկո |

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNE: XX1192258 · BNF: 13600006p · GND: 105670425X · ISNI: 000000005376067X · LCCN: no98029280 · SUDOC: 074167162 · VIAF: 24773792, 48474459 · WorldCat VIAF: 24773792, 48474459 |

 |

 |